***Օրակարգի թիվ 3 նախագիծ***

***ՈՐՈՇՈՒՄ N***

 ***«\_\_\_\_\_\_»\_\_\_\_\_\_\_\_\_\_\_\_\_ 2018թ.***

**ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՓՈՓՈԽՈՒԹՅԱՆ ՆՊԱՏԱԿՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ ԳԼԽԱՎՈՐ ՀԱՏԱԿԱԳԾՈՒՄ ՆԱԽԱՏԵՍՎՈՂ ՓՈՓՈԽՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29)-րդ կետով, Հայաստանի Հանրապետության Հողային օրենսգրքի 3-րդ հոդվածի 1-ին կետով, համաձայն Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշման և հաշվի առնելով Կապան համայնքի ղեկավարի  առաջարկությունը, որոշման նախագծի քվեարկության   կողմ,    դեմ,   ձեռնպահ արդյունքներով, ***համայնքի ավագանին ո ր ո շ ու մ  է.***

1. Հավանություն տալ Հայաստանի Հանրապետության Սյունիքի մարզի Կապան համայնքի գլխավոր հատակագծում առաջարկվող փոփոխությանը, ըստ որի նախատեսվում է համայնքի վարչական տարածքում գտնվող և պետական սեփականություն հանդիսացող հատուկ պահպանվող տարածքների հողերի նպատակային նշանակության <<պատմական և մշակութային>> հողերից 2,31576 հա մակերեսով հողամասը /կադաստրային ծածկագիր՝ 09-001-0701-0004/ փոխադրել գյուղատնտեսական նշանակության հողերի կատեգորիայի բազմամյա տնկարկների հողատեսքի՝ պտղատու այգի հիմնելու համար:

 2. Համայնքի ղեկավարին՝ կազմել և օրենսդրությամբ սահմանված կարգով քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի համաձայնեցմանը ներկայացնել համապատասխան հողաշինական գործը:

***ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ՆԱՐԵԿ ՂԱՀՐԱՄԱՆՅԱՆ***

***Օրակարգի թիվ 3 նախագծի***

ՀԻՄՆԱՎՈՐՈՒՄ

«ՀՈՂԱՄԱՍԻ **ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՓՈՓՈԽՈՒԹՅԱՆ ՆՊԱՏԱԿՈՎ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ **ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ** ԳԼԽԱՎՈՐ ՀԱՏԱԿԱԳԾՈՒՄ ՆԱԽԱՏԵՍՎՈՂ ՓՈՓՈԽՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

Որոշման նախագծի ընդունման համար հիմք է հանդիսացել այն հանգամանքը, որ նշյալ տարածքը նախատեսված լինելով որպես գերեզմանատեղի, բնահողի բարակ շերտի և մոտեցման դժվարանցանելի ճանապարհ ունենալու պատճառով չի կարող ծառայել այդ նպատակի համար: Վաչագան թաղամասում գերեզմանատեղի կազմակերպելու համար առանձնացվել է հարմար հողամաս: Փոփոխման ենթակա հողամասը գտնվում է դեպի հարավ-արևելք ուղղվածություն ունեցող լանջի վրա և հարմար պայմաններ է ապահովում ծառատունկ իրականացնելու՝ բազմամյա տնկարկներ հիմնելու համար:

ՏԵՂԵԿԱՆՔ

«ՀՈՂԱՄԱՍԻ **ՆՊԱՏԱԿԱՅԻՆ ՆՇԱՆԱԿՈՒԹՅԱՆ ՓՈՓՈԽՈՒԹՅԱՆ ՆՊԱՏԱԿՈՎ** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ **ԿԱՊԱՆ ՀԱՄԱՅՆՔԻ ԿԱՊԱՆ ՔԱՂԱՔԻ** ԳԼԽԱՎՈՐ ՀԱՏԱԿԱԳԾՈՒՄ ՆԱԽԱՏԵՍՎՈՂ ՓՈՓՈԽՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Համայնքի վարչական տարածքում գտնվող, պետական սեփականություն հանդիսացող հատուկ պահպանվող տարածքների հողերի նպատակային նշանակության <<պատմական և մշակութային>> հողերից 2,31576 հա մակերեսով հողամասը /կադաստրային ծածկագիր՝ 09-001-0701-0004/ գյուղատնտեսական նշանակության հողերի կատեգորիայի բազմամյա տնկարկների հողատեսքի փոխադրելուն հավանություն տալու մասին Կապան համայնքի ավագանու որոշման նախագծի ընդունման կապակցությամբ Կապան համայնքի բյուջեում եկամուտների ավելացում կամ նվազեցում չի նախատեսվում: